THCOM ผลการดำเนินงาน Q4 แข็งแกร่งกูรูแนะซื้อ มองหุ้นยังซื้อขายในราคาถูก
บล.ซีไอเอ็มบี (ประเทศไทย) แนะซื้อ THCOM โดยมีราคาเป้าหมาย 47 บาท โดยที่ราคาหุ้น underperform และหุ้นยังซื้อขายในราคาถูก
2 ธ.ค. 2558

บล.ซีไอเอ็มบี (ประเทศไทย) ระบุในบทวิเคราะห์ (2 ธ.ค.) ว่าแนะนำซื้อหุ้น บริษัท ไทยคม จำกัด (มหาชน) หรือ THCOM โดยมีราคาเป้าหมาย 47 บาท โดยที่ราคาหุ้น underperform ดัชนี SET กว่า 20% ในช่วงสามเดือนที่ผ่านมาเนื่องจากปัจจัยลบหลายประการ เช่นการที่มีโอกาสจะที่หุ้นจะถูกถอดจากการคำนวณ SET 50, การเปลี่ยนหลักเกณฑ์การกำกับดูแลธุรกิจดาวเทียมซึ่งส่งผลให้ค่าใช้จ่ายในการกำกับดูแลสูงขึ้น,
อีกทั้งผลกระทบจากการเปลี่ยนพรรครัฐบาลในเมียนมาร์เร็วๆ นี้ และความกังวลเรื่องความสามารถในการดำเนินธุรกิจของ CTH ซึ่งเชื่อว่าราคาหุ้นได้ปรับลดลงมาสะท้อนข่าวลบทั้งหมดแล้ว เชื่อว่าระยะต่อไปจะมีปัจจัยบวกเข้ามาช่วยชดเชยจาก 1) ผลการดำเนินงานที่แข็งแกร่งในไตรมาส 4/58 และปีหน้า, 2) แนวโน้มที่ตลาดอาจปรับเพิ่มประมาณการกำไร, 3) มาร์จินที่คาดจะเพิ่มสูงขึ้นตามอัตราการใช้งานช่องสัญญาณของดาวเทียมที่มีอยู่ และ 4) หุ้นยังซื้อขายในราคาถูกที่ -2SD ของค่าเฉลี่ย P/E ในอดีตและ -1SD ของ EV/EBITDA เฉลี่ยในอดีต